OzLabs/hebrew-wiki-articles huggingface dataset:
יחסי בנין–רוסיה

יחסי בנין–רוסיה הם מערכת היחסים בין שתי המדינות, בנין ורוסיה.

== היסטוריה ==
=== היחסים במהלך התקופה הסובייטית ===
ברית המועצות הכירה ברפובליקה של דהומיי כמדינה עצמאית וריבונית ב-18 באוגוסט 1960, ויחסים דיפלומטיים בין שתי המדינות כוננו ב-4 ביוני 1962.<ref></ref> החל מ-24 ביולי 1962 התנהלו יחסים דיפלומטיים בין המדינות דרך השגרירות הסובייטית בטוגו, עד ה-1 בפברואר 1966, אז מונה השגריר הסובייטי הראשון בבנין, אלכסנדר ניקיטיץ' אברמוב.<ref></ref><ref name="beninemb"></ref>

היחסים בין שתי המדינות היו בתחילה מינימליים, עם זאת, יחסי הגומלין הסובייטיים עם המדינה התגברו לאחר עלייתו של מתיו קרקו לשלטון בהפיכה באוקטובר 1972, ואשר הכריז בשנת 1974 כי דהומי תעבור למסלול מרקסיסטי-לניניסטי. זה הביא את ברית המועצות להיות בעלת הברית הפוליטית העיקרית של קרקו במישור הבינלאומי.<ref name="beninemb"></ref><ref></ref>

הצי הסובייטי ביצע גיחות נמל תקופתיות לקוטונו, שם בין 1953 ל-1980 הם בילו בסך הכל 462 ימי ספינה בבירה.<ref></ref>

בנובמבר 1986 יצא קריקו לביקור ממלכתי בברית המועצות ונפגש עם מיכאיל גורבצ'וב. במהלך הביקור נחתמה הצהרת ידידות ושיתוף פעולה.<ref></ref>

=== היחסים עם הפדרציה הרוסית ===
ב-9 בינואר 1992 הכירה בנין בפדרציה הרוסית כמדינה היורשת של ברית המועצות, לאחר התפרקות ברית המועצות.<ref name="beninemb"></ref> לרוסיה יש שגרירות בקוטונו, ולבנין שגרירות במוסקבה.

== קישורים חיצוניים ==

== הערות שוליים ==
מפרץ אנוס

מפרץ אנוס (באנגלית: Hanusse Bay) הוא מפרץ רחב, בין החלקים הצפוניים של האי אדלייד, לבין חצי האי אירוסמית', שבאנטארקטיקה.

אורכו של המפרץ 37 קילומטרים בכיוון צפון - דרום.

== היסטוריה ==
=== גילוי ומיפוי המפרץ ===

המפרץ התגלה לראשונה ומופה על ידי המשלחת הצרפתית הרביעית לאנטארקטיקה בין השנים 1908 - 1910, בפיקודו של ז'אן-באטיסט שארקו.

=== מקור השם ===

שארקו קרא למפרץ על שמו של פרדיננד איזידור אנוס (Ferdinand Isidore Hanusse), שהיה מנהל מחלקת ההידרוגרפיה של חיל הים הצרפתי.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA367&lpg=PA367&dq=%22Hanusse+Bay%22&source=bl&ots=qbWEqtOara&sig=ACfU3U3u8OLL0SMpzuQxadh3RDPG0y-Ebw&hl=en&sa=X&ved=2ahUKEwim77CrjNznAhUM_aQKHZMJB2Y4ChDoATAJegQIChAB#v=onepage&q=%22Hanusse%20Bay%22&f=false Sailing Directions (planning Guide) and (enroute) for Antarctica], P 367</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6349 מפרץ אנוס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5991&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרץ אנוס] באתר הגאזט האנטארקטי המשווה SCAR של ממשלת אוסטרליה
* [https://world.expeditions.com/daily-expedition-reports/146219/ תיאור ביקור במפרץ אנוס]

== הערות שוליים ==

אנוס
אנוס
אנוס
קרחון שארפ (אנטארקטיקה)

קרחון שארפ (באנגלית: Sharp Glacier) הוא קרחון יובלי, בארץ גרהאם, שבאנטארקטיקה.

הקרחון זורם לכיוון צפון ונשפך אל ראשו של פיורד לאלמאנד.

== היסטוריה ==
=== גילוי ומיפוי הקרחון ===

הקרחון מופה לראשונה על ידי סקר שטחי חסות איי פוקלנד, בין השנים 1948–1959, בהתבסס על סקרים על הקרקע ועל תצלומי אוויר שצולמו על ידי משלחת הסקר האווירי של שטחי חסות איי פוקלנד.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של רוברט פיליפ שארפ (Robert P. Sharp), גאולוג וחוקר קרחונים אמריקאי. שם זה ניתן בהתאמה לשמות אתרים רבים באזור הנקראים על שמות גאולוגים.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13664 קרחון שארפ] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13099&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון שארפ] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/sharp-glacier_antarctica_6625127 מזג אוויר נוכחי מעודכן עבור קרחון שארפ]
** [https://www.meteoblue.com/en/weather/14-days/sharp-glacier_antarctica_6625127 תחזית מזג אוויר עדכנית ארוכת טווח עבור קרחון שארפ]

== הערות שוליים ==

שארפ
שארפ
קטגוריה:ארצות הברית באנטארקטיקה
חינוך בר קיימא

חינוך בר קיימא או חינוך מקיים (באנגלית: Sustainable Education) היא תפיסה חינוכית שמטרתה להביא לרווחה חברתית, כלכלית וסביבתית, שלושת עמודי התווך של תפיסת הקיימות, במסגרת מוסדות החינוך הפורמלי. המובן הרחב של תפיסה זו הוא היכולת של מערכת חינוך להתנהל באופן בר קיימא ולא רק לקדם חינוך לקיימות.<ref>"Education for sustainable development | Higher Education Academy". www.heacademy.ac.uk. Retrieved 2018-07-04.</ref>

== רקע ==
ראשיתם של בתי הספר המודרניים נעוץ במהפכה התעשייתית ובצרכים של החברה באותה העת בהשגחה על הילדים בזמן שהוריהם יוצאים לעבוד מחד, ובהכשרת הילדים לשוק העבודה בבגרותם מאידך.<ref>דר. טל גלעד, קיצור תולדות בית הספר, הד החינוך, אפריל 2010.</ref> מרבית מערכות החינוך בעולם כולו עדיין פועלות באופן שבו נוצרו לפני כמאתיים שנה. בעידן בו קצב החיים הוא מהיר, הנגישות לידע כמעט בלתי מוגבלת, הפערים הבינדוריים גדלים וקיימת אי ודאות אדירה לגבי עולם התעסוקה העתידי, החינוך הפורמלי מצוי באתגר משמעותי. ארגונים שונים ומדינות רבות עוסקים כולם בשאלה מה צריך ללמד ילדים במאה ה-21 על מנת לצייד אותם בידע, הערכים והמיומנויות שיכינו אותם לעולם הלא נודע של המחר.<ref>ענת זוהר, מטרות החינוך במאה ה-21 ופיתוח החשיבה במקומות שונים בעולם, קריאת ביניים גיליון מס' 19, מאי 2012.</ref> החינוך לקיימות מצוי היום באופן מאוד משמעותי במערכות חינוך בעולם וישנו דגש רב על עידוד תהליכים חינוכיים בעיקר בתחום החינוך הסביבתי.<ref>ליה אטינגר, מה בין חינוך לקיימות לחינוך סביבתי, הד החינוך, אוקטובר 2008.</ref> עם זאת, חינוך בר קיימא מכוון להטמעת פעולות בתחומים החברתיים, הכלכליים והסביבתיים כך שיהיו חלק אינטגרלי מהאופן שבו פועלים המוסדות החינוכיים.

== התחום החברתי ==
בבסיס התפיסה של חינוך בר קיימא ישנו ערך אדיר לסביבה האנושית בתוך וסביב המוסד החינוכי. היכולת להגיע לרווחה בתחום החברתי קשורה ביחסי הגומלין המתקיימים עם סביבה זו. בין שמדובר בשיתופי פעולה עם הורים, עסקים או גופים ובין שמדובר בהתנהלות הפנים מוסדית שמאפשרת שוויון הזדמנויות בחינוך לכל ילדי המוסד ללא קשר לרקע ממנו הם באים – ההבנה כי הקהילה המרכיבה את המוסד ומקיפה אותו היא חלק בלתי נפרד ממנו והיא המפתח לרווחה חברתית.

== התחום הכלכלי ==
מרבית מוסדות החינוך בישראל נתמכים בצורה משמעותית בגיוס תרומות ופילנתרופיה.<ref></ref> המשבר הכלכלי העולמי שהתקיים בשנת 2008 חשף את המגזר השלישי, כמו גם את כל הגופים שנתמכו בפילנתרופיה בפני בעיה, שכן היקף התורמים והכספים הצטמצם משמעותית.<ref>דר. חגי כץ והילה יוגב-קרן, המגזר השלישי והמשבר הכלכלי: האם ניתן לעשות יותר עם פחות?, המרכז הישראלי לחקר המגזר השלישי, אוניברסיטת בן-גוריון, אוקטובר 2010.</ref> היכולת להפוך את מוסדות החינוך לכאלה שמקיימים את עצמם מבחינה כלכלית באמצעות יצרנות חומרית, דיגיטלית ואחרת, תביא לרווחה כלכלית גם ביכולת של המוסד החינוכי להתקיים באופן עצמאי ובלתי תלוי וגם תאפשר לילדי המוסד למידה על תחומי הכלכלה מתוך חוויה והתנסות אותנטית.

== התחום הסביבתי ==
הצלע השלישית בתחום הקיימות עוסקת בתחומי הסביבה. במובן הזה, המוסד החינוכי יוביל תהליכים לחינוך סביבתי ויפעל באופן מעשי תוך צמצום טביעת הרגל האקולוגית שלו.

==קישורים חיצוניים==

== הערות שוליים ==

בר קיימא
קטגוריה:חשיבה מקיימת
הז'נדרמריה הצרפתית

ז'נדרמים צרפתים, 2007
הז'נדרמריה הצרפתית, רשמית הז'נדרמריה הלאומית (בצרפתית: Gendarmerie nationale) הוא אחד משני כוחות המשטרה הלאומיים בצרפת, לצד המשטרה הלאומית. הז'נדמריה חלק מה והיא פועלת בכפיפות משותפת למשרד הפנים ומשרד ההגנה. לז'נדרמריה יש משימות שיפוטיות, משימות אדמיניסטרטיביות, ומשימות צבאיות.

הז'נדרמריה אחראית לאכיפת החוק בערים הקטנות, באזורי הכפר והפרוורים, בזמן שהמשטרה הלאומית, ככוח שיטור אזרחי אחראית לאכיפת החוק והסדר בערים עצמן. בשל מעמדה הצבאי, הז'נדרמריה מבצעת משימות צבאיות שונות ומשימות הגנה. לז'נדרמריה אגף למאבק בפשעי מחשב ונכון לשנת 2014 שירתו בה מאה אלף חיילי ז'נדרמריה.

הז'נדרמריה היא יורשת ה-maréchaussée, גוף השיטור הוותיק ביותר בצרפת שהחל את דרכו עוד מתקופת ימי הביניים. היא הוקמה בשנת 1721 והחוק מ-17 באפריל 1798 קבע את עקרונות הפעולה, והמשימות שלה.<ref></ref> לז'נדרמריה השפעה תרבותית ומסורות שהשפיעו על העולם כולו עוד מתקופת האימפריה הצרפתית.

==יחידות סמך==
* הז'נדרמריה הניידת, יחידת עלית לפיזור הפגנות
* יחידת ההתערבות של הז'נדרמריה הלאומית, יחידת השתלטות עלית למלחמה בטרור
* משמר הרפובליקה, יחידת משמר טקסית
== קישורים חיצוניים ==

* 
* 

==הערות שוליים==

קטגוריה:צרפת: צבא וביטחון
צרפת
המשמר הלאומי של צרפת

חיילי המשמר בקרב על פריז, [[1814.]]
חיילי המשמר בשנת [[1886 בקירוב.]]
חייל חמוש של המשמר הלאומי. [[1870.]]
המשמר הלאומי של צרפת (בצרפתית: Garde Nationale) הוא כוח מילואים משטרתי, הפועל בצמוד לצבא, וקיים במתכונתו הנוכחית מאז 2016, אך יונק את שורשיו מהמשמר הלאומי הישן שנוסד בשנת 1789, בזמן המהפכה הצרפתית תחת פיקודו של המרקיז דה לה פאייט. במרבית שנות קיומו היה המשמר נאמן למעמד הביניים בצרפת והוא נוסד בנפרד מן הצבא הצרפתי והחזיק ברשותו כוח מילואים צבאי וכוח מילואים משטרתי.

בשנים 1792–1795 התאפיין המשמר בטלטלות רבות בקרב חייליו, ואף חדל מלהתקיים בשנים 1827–1830, אך הוקם מחדש ומילא תפקיד מרכזי במהלך המרד הרפובליקני בפריז של יוני 1832. לאחר מלחמת צרפת–פרוסיה בשנים 1870–1871 המשמר הפך למהפכני ומסוכן, מה שתרם לפירוקו הסופי בשנת 1871.

בשנת 2016 יזם נשיא צרפת פרנסואה הולנד את הקמתו מחדש של המשמר הלאומי, כתגובה לפיגועי נובמבר 2015 בפריז.

== קישורים חיצוניים ==

* 

קטגוריה:צרפת: צבא וביטחון
צרפת
קטגוריה:משמר לאומי
קבוצת אלעזרא

אלעזרא החזקות בע"מ, או קבוצת אלעזרא, היא חברת החזקות והשקעות ישראלית פרטית שבשליטת איש העסקים אלי אלעזרא. בעברה הייתה חברה ציבורית שמניותיה נסחרו ב.
מנכ"ל החברה הוא אור אלעזרא, בנו של אלי אלעזרא. מלבדו, מועסקים בחברה עוד כ-12 בני משפחה בתפקידים ניהוליים בכירים. משרדיה הראשיים של החברה שוכנים באשקלון.

==היסטוריה==
קבוצת אלעזרא נוסדה בשנת 1995 על ידי איש העסקים אלי אלעזרא.

בשנת 2001 זכתה במכרז של רשות החברות הממשלתיות ורכשה, תמורת כ-80 מיליון שקל, את חברת אפרידר, חברה ממשלתית, שנוסדה ב–1950 לפיתוח העיר אשקלון. בתחילה היה איש העסקים מוטי זיסר שותף לעסקה זו, אך הוא נסוג ממנה ואלעזרא לווה את יתרת התשלום מבנק לאומי.

ב-2002 רכשה קבוצת אלעזרא את מלוא מניות חברת "אלבר" מידי חברת "דיסקונט השקעות" ומנהליה הבכירים של אלבר, תמורת 268.5 מיליון שקל.

בינואר 2006 הוקמה חברת "אלעזרא החזקות" כאשר מלוא מניותיה מוחזקות על ידי חברת האם "אלעזרא יוזמה והשקעות". באוקטובר של אותה שנה רכשה כ-82% ממניות חברת "הכשרת היישוב ביטוח", שבשליטת משפחת נמרודי, תמורת כ-90 מיליון שקל. לביצוע עסקה זו בנק מזרחי טפחות העניק לאלעזרא מימון של 60 מיליון שקל, ויתרת הסכום מומנה ממקורות פרטיים.

במאי 2007 גייס אלעזרא בבורסה כ-300 מיליון שקל באיגרות חוב עבור חברת ההחזקות שלו, "אלעזרא החזקות". בעקבות המשבר הכלכלי העולמי של 2008, עלה חשש שאלעזרא לא יעמוד בהחזרי החוב, אך הוא הצליח למחזר את חובותיו ולעמוד בתשלומי האג"ח.

ב-2011 מחק אלעזרא את מניות החברה מהמסחר בבורסה לניירות ערך בתל אביב, לאחר שרכש את מניות הציבור ב-30 מיליון שקל.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות החזקות ישראליות
קטגוריה:אשקלון: חברות
קטגוריה:חברות משפחתיות ישראליות
קטגוריה:ישראל: חברות שהוקמו ב-1995
אלפא רומיאו RL

אלפא רומיאו RL (באיטלקית: Alfa Romeo RL) היא מכונית בתצורת טורפדו – קבריולה, אשר יוצרה על ידי חברת אלפא רומאו האיטלקית במספר תצורות בין השנים 1922–1927.

==דגמים==
* "RLN".
* "RLS".
* "RLT".
* "RLSS".

==דגמים לפי נפח מנוע==
* "RL Normale" – מנוע 2,916 סמ"ק המפיק 56 כ"ס, יוצרה בין השנים 1922–1925.
* "RL Turismo" – מנוע 2,994 סמ"ק המפיק 61 כ"ס, יוצרה בין השנים 1925–1927.
* "RL Sport" – מנוע 2,994 סמ"ק המפיק 71 כ"ס, יוצרה בין השנים 1922–1927
* "RL Super Sport" – מנוע 2,994 סמ"ק המפיק 83 כ"ס, יוצרה בין השנים 1922–1927.
* "RL Super Sport Castagna" – מנוע המפיק 84 כ"ס.
* "RL Super Sport Zagato" – מנוע המפיק 89 כ"ס.
* "RL Targa Florio" – מנוע 3,154 סמ"ק המפיק 95 כ"ס, יוצר בשנת 1923.
* "RL Targa Florio" – מנוע 2,994 סמ"ק המפיק 90 כ"ס, יוצר בשנת 1924.
* "RL Targa Florio" – מנוע 3,620 סמ"ק המפיק 125 כ"ס, יוצר בשנת 1924.

===תצורות===
* מכונית משפחתית בתצורת טורפדו.
* מכונית משפחתית קבריולה בתצורת טורפדו.
* מכונית מרוץ.

=="אלפא רומיאו RL"==
* יוצרו 2,640 יחידות.
* מנועי 6 צילינדרים בפוזיציה קדמית אורכית.
* סוג הנעה: הנעה אחורית.
* מנועי בנזין.
* מערכת היגוי – מימין.
* במרוץ טארגה פלוריו בשנת 1923 ניצח אוגו סיבוצ'י כשהוא נוהג בדגם "אלפא רומיאו RL".

== תמונות ==
<gallery mode="packed" heights="120">
קובץ: 1922-04-02 Targa Florio Augusto Tarabusi Alfa Romeo RL Sport.jpg| "אלפא רומיאו RL" דגם "ספורט"
קובץ:2014-03-04 Geneva Motor Show 1435.JPG | "אלפא רומיאו RL" דגם "ספורט" – מבט לתא הנהג ולוח מחוונים
קובץ:Alfa Romeo RLSS, 1925.JPG | "אלפא רומיאו RL" דגם "RLSS", שנת 1925
קובץ:Paris - Bonhams 2015 - Alfa Romeo RL Limousine de Ville - 1924 - 001.jpg | "אלפא רומיאו RL" דגם "Limousine de Ville", שנת 1924
קובץ:Paris - Bonhams 2015 - Alfa Romeo RL Limousine de Ville - 1924 - 012.jpg | "אלפא רומיאו RL" דגם "Limousine de Ville", שנת 1924
קובץ:Paris - Bonhams 2015 - Alfa Romeo RL Limousine de Ville - 1924 - 013.jpg | "אלפא רומיאו RL" דגם "Limousine de Ville", שנת 1924 – מבט לתא הנהג ולוח מחוונים
קובץ:Paris - Retromobile 2014 - Alfa Romeo RL SS - 1925 - 004.jpg | "אלפא רומיאו RL" דגם "RL SS", שנת 1925
קובץ:1927 Mille Miglia Alfa RLSS Brilli.jpg | "אלפא רומיאו RL" דגם "RLSS", שנת 1927
קובץ: Vettura Alfa Romeo.JPG| "אלפא רומיאו RL"
</gallery>

<gallery mode="packed" heights="150">
קובץ:AR-RL1925-6.jpg | לוגו "אלפא רומיאו AR-RL", שנת 1925
</gallery>

==ראו גם==
* אלפא רומיאו G1
* אלפא רומיאו 20–30 HP
* אלפא רומיאו G1

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מרוץ
RL
קטגוריה:דגמי מכוניות שהושקו ב-1922
קטגוריה:כלי רכב איטלקיים
דריה בילודיד

דריה בילודיד (באוקראינית: Дар'я Білодід; נולדה ב-10 באוקטובר 2000) היא ג'ודוקא אוקראינית, זוכת מדליית ארד מאולימפיאדת טוקיו 2020 ופעמיים אלופת עולם (2018 ו-2019).

==ביוגרפיה וקריירה==
בילודיד נולדה בשנת 2000 בקייב למשפחה של ג'ודוקא; אמה סבטלנה הייתה ג'ודוקא בעברה וכך גם אביה גנדי שאף זכה פעמיים באליפות אירופה. תחילה הוריה התנגדו לשלוח אותה להתאמן בענפי אמנויות לחימה ובגיל שלוש שלחו אותה להתאמן בהתעמלות אומנותית. בגיל שש החליטה דריה כי היא רוצה לעבור לג'ודו והחלה להתאמן תחת הדרכתם של הוריה.

במהלך נעוריה היא צברה הישגים בתחרויות המרכזיות לגילאי נוער: בשנת 2016 זכתה באליפות אירופה לנוער שנערכה במלאגה, ושנתיים לאחר מכן זכתה באליפות העולם לנוער שנערכה בנסאו.

במרץ 2017 היא זכתה במדליה הראשונה שלה בתחרות בוגרים כאשר זכתה במדליית זהב בטורניר מסוג European Open בפראג. באליפות אירופה 2017 שנערכה בוורשה, זכתה בילודיד לראשונה בתואר האירופי לאחר שניצחה בגמר את אירינה דולגובה הרוסייה.

באליפות העולם 2018 אשר נערכה בבאקו, זכתה בילודיד בת השבע-עשרה לראשונה במדליית הזהב ובכך הפכה לג'ודוקא הצעירה ביותר (גברים או נשים) שזוכה בתואר זה. לאחר שלושה ניצחונות בסיבובים המוקדמים, היא הגיעה לשלב חצי הגמר בו פגשה את פאולה פארטו הארגנטינית וניצחה בווזארי לאחר תרגיל אוצ'י-גארי. בגמר היא התמודדה מול פונה טונאקי היפנית וניצחה באיפון כשתי דקות מפתיחת הקרב לאחר שהטילה את יריבתה על גבה שוב בעזרת תרגיל אוצ'י-גארי.

באליפות העולם 2019 אשר נערכה בטוקיו, זכתה בילודיד בפעם השנייה ברציפות בתואר העולמי. היא ניצחה את ארבעת קרבותיה הראשונים באיפון והגיעה לשלב הגמר שוב מול פונה טונאקי היפנית בשחזור הגמר משנה קודם לכן. שתי דקות ו-18 שניות מפתיחת הקרב, השיגה בילודיד ניקוד ווזארי לאחר תרגיל הראי-מקיקומי שהטיל את יריבתה על צידה. יתרון זה החזיק עד סוף הקרב ובילודיד ניצחה. באותה השנה היא גם זכתה בתואר האירופי בפעם השנייה בקריירה לאחר שניצחה בגמר שוב את אירינה דולגובה הרוסייה.

באליפות אירופה 2021 שנערכה בליסבון, זכתה בילודיד במדליית הכסף כאשר עקב פציעה משלב חצי הגמר שאותו ניצחה, נבצר ממנה להתחרות בגמר מול דיסטריה קראסניקי מקוסובו שזכתה בזהב בניצחון טכני.

באולימפיאדת טוקיו 2020, זכתה בילודיד במדליית הארד. לאחר שני ניצחונות מוקדמים, היא הגיעה לשלב חצי הגמר מול פונה טונאקי היפנית והפסידה באיפון כשלוש דקות בתוך זמן ניקוד הזהב לאחר ריתוק ונשרה לקרב על מדליית הארד. בקרב על המדליה היא התמודדה מול שירה ראשוני הישראלית וניצחה באיפון בשניות הסיום לאחר ריתוק מוצלח.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2017
| גראנד פרי
| האג
| 
|-
| 2018
| גראנד פרי
| תוניס
| 
|-
| 2018
| גראנד סלאם
| פריז
| 
|-
| 2018
| גראנד סלאם
| דיסלדורף
| 
|-
| 2018
| גראנד פרי
| זאגרב
| 
|-
| 2019
| גראנד סלאם
| אבו דאבי
| איחוד האמירויות
|-
| 2020
| גראנד סלאם
| פריז
| 
|}

==קישורים חיצוניים==

* 

==הערות שוליים==

קטגוריה:ספורטאיות אוקראיניות
קטגוריה:אלופות עולם בג'ודו
קטגוריה:אלופות אירופה בג'ודו
קטגוריה:נשים ג'ודוקא באולימפיאדת טוקיו (2020)
קטגוריה:ג'ודוקא באולימפיאדת טוקיו (2020)
קטגוריה:זוכות מדליית ארד אולימפית
קטגוריה:ילידות 2000
הבן האובד (סרט)

הבן האובד הוא סרט קולנוע ישראלי משנת 1968 בבימויו של יוסף שלחין. התסריט נכתב לפי סיפור של שלחין שיש בו יסודות אוטוביוגרפיים.

בתפקיד הראשי משחק שאול שלחין, בנו של הבמאי ששיחק בסרט קודם ומצליח של שלחין, הילד מעבר לרחוב.

חלק מהצילומים נעשו בבית החולים הצרפתי על שם סנט לואי ביפו ובמקוה ישראל.

המוזיקה נכתבה על ידי סשה ארגוב. לנעימת הנושא חיבר מאוחר יותר יעקב שבתאי מילים, והשיר "לפנות ערב", שבוצע על ידי עדנה גורן, זכה להצלחה גדולה ומושמע עד היום.

==תקציר העלילה==
בשנת 1932 גרה במושבה באר יעקב משפחת פרידמן - האב דוד (יצחק שילה), האם לוסי (נינט דינר), הבן יוסף (שאול שלחין) והבת בקי (דורית שור). המשפחה קשת יום, האב עובד בפרדס ומתפרנס בקושי.

יוסף לומד בחדר ולא מסתדר עם שיטות הלימוד של המלמד המחמיר (אלברט כהן). הוא מסרב ללכת לחדר ואביו חסר האמצעים רושם אותו לפנימייה של המיסיון הצרפתי.

המצב מסתבך כשהאם (נינט דינר) חולה בטיפוס ומתאשפזת בבית חולים. המצב הכלכלי מידרדר, יוסף ואחותו בקי מועברים לדוד משה (יעקב אלפרין) והדודה רבקה (דבורה קידר).

יוסף מרגיש שהוא לא רצוי שם. אביו מגיע, לוקח אותו לתל אביב ומנסה למצוא לו עבודה אצל סנדלר (זישא גולד) אבל זה מסרב. לבסוף בעלת מסעדה (אסתר גרינברג) מסכימה לקבל אותו לעבודה בתור עוזר תמורת אוכל ולינה בלבד. יוסף משרת גם את בתה המפונקת לאה (דסי הדרי). האב דוד עובר לעבוד במפעלי ים המלח.

כאשר לאה מגלה שחסר לה כסף, מאשימה אימה את יוסף בגנבה. הוא מכחיש ובורח. בלילה הוא ישן על עגלה של העגלון אהרל'ה (שלמה בר-שביט) שלוקח אותו למסע בין הפרדסים. בדרך עולה על העגלה עבריין נמלט. השוטרים עוצרים אותם באשמת שיתוף פעולה. יוסף נחקר על ידי שוטר (יהודה ברקן), שומע תלונות של גנב שטוען שהוא חף מפשע (מוסקו אלקלעי) ואישה (דבורה קסטלניץ) שמתלוננת על שכן. לבסוף הוא משוחרר. הוא משוטט בשדות ומתגלה על ידי תלמידים במקוה ישראל.

התלמידים והמדריך רוצים שיישאר איתם אבל מנהל המוסד (יהודה פוקס) ממאן. בינתיים מחלימה האם והאב מגיע למקוה ישראל לקחת את יוסף. המשפחה מתאחדת שוב אך יוסף מחליט לחזור ולהמשיך את לימודיו במקוה ישראל והתלמידים מקבלים אותו באהבה.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| שאול שלחין || יוסף
|-
| יצחק מיכאל שילה || דוד פרידמן
|-
| נינט דינר || לוסי פרידמן
|-
| דורית שור || בקי פרידמן
|-
| דסי הדרי ||לאה
|-
| אלברט כהן || מורה ב"חדר"
|-
| יהודה אפרוני || יעקובי, ראש הוועד
|-
| אסתר גרינברג || בעלת מסעדה
|-
| שלמה בר-שביט || אהרל'ה, עגלון
|-
| יהודה בארקן || שוטר
|-
| מוסקו אלקלעי || גנב
|-
| דודיק סמדר || שוטר
|-
| יהודה פוקס || מנהל מקוה ישראל
|-
| יעקב אלפרין || הדוד משה
|-
| דבורה קידר ||הדודה רבקה
|-
| ליאו פילר || מנהל המיסיון
|}

==קישורים חיצוניים==

* 
* [https://www.youtube.com/watch?v=5qjH4bHQ5zE לפנות ערב בביצוע עדנה גורן], באתר יוטיוב
* 
* 
* 
קטגוריה:באר יעקב
קטגוריה:סרטי 1968
קטגוריה:סרטי דרמה ישראליים
קטגוריה:סרטי התבגרות
קטגוריה:סרטי ילדים ישראליים
קטגוריה:סרטי נאו ריאליזם
קטגוריה:סרטי שחור-לבן ישראליים
קטגוריה:סרטים בעברית
קטגוריה:סרטים ישראליים
קטגוריה:סרטים ישראליים משנת 1968
הצמות של למלם

הספר "הצמות של למלם" הוא ספר ילדים של הסופרת טובה מדהני-גבייאו. הספר התפרסם לראשונה בינואר 2014 על ידי אוריון הוצאת ספרים ואוייר על ידי המאייר צבי פדלמן.<ref></ref>

== אודות הסופרת ==
טובה גבייאו נולדה ב-1973 ועלתה לישראל ב-1989 מאתיופיה. היא אמא ל-3 ילדים, בעלת תואר שני במנהל עסקים ומימון ועובדת כ-15 שנה במוסד לביטוח לאומי במחלקת הגבייה, בנוסף היא עוסקת בחינוך בלתי פורמלי בבתי ספר כמגשרת חינוכית וכמנחת קבוצות.<ref></ref>

טובה גבייאו כותבת ומשווקת ספרי ילדים. הספר הראשון נקרא "הצמות של למלם", הספר השני "שמלת החג של טרויה".<ref></ref>

== מניעים לכתיבת הסיפור ==
ספר זה מבוסס על סיפור אמיתי, שקרה, כאשר בתה הקטנה של מחברת הספר לא הסכימה שתקלע לה צמות, כי רצתה שיער חלק ותסרוקת כמו שאר הילדים בגן. זה היה הרגע המכונן בו החליטה לעזור לבתה ולכתוב את הספר "הצמות של למלם". הבת שלה התחברה לסיפור, הזדהתה עם "למלם" והעדיפה את הצמות על שיער חלק, ברגע הזה קיבלה הבת שלה את עצמה כמו שהיא.<ref name=":0" />

הסיפור נכתב על מנת לחזק את הביטחון של יוצאי העדה האתיופית ולהשריש בילדים ערכים של קבלת האחר ואהבת השונה.<ref name=":0"></ref>

== תקציר ==
הספר "הצמות של למלם" מתאר ילדה אתיופית קטנה בשם למלם בעלת שיער שחור, ארוך ומתולתל. אמה וורקנש נהגה לקלוע לה צמות קטנות, ולקשטן. יום אחד חזרה למלם מהגן, והחליטה שהיא רוצה תסרוקת אחרת, כמו לכל הילדים בגן. אמה של למלם וורקנש ניסתה לשכנע את למלם, שצמות הן דבר יפה ומיוחד, ולא לכולם יש את אותו שיער.

למחרת בבוקר למלם הלכה עם אביה לגן עם קוקו יפה ומסודר. כאשר למלם הגיעה לגן, לפתע הילדים רצו לחצר כדי לחפש את הצמות האבודות של למלם. למלם שאלה את הילדים "לאן אתם רצים?", "הילדים לא שמעו אותה, יצאו בריצה החוצה והתחילו לחפש משהו בכל רחבי החצר."הגננת הסבירה לילדים, שהצמות לא אבדו, ואמא של למלם יכולה לקלוע לה צמות, מתי שתבקש. לבסוף למלם הבינה, שצמות זה יפה מאוד, ושכל אחד הוא מיוחד.<ref name=":0" />

== דמויות ==
* למלם היא הדמות המרכזית בסיפור. למלם היא ילדה חברותית ואהובה בעלת צבע עור ותסרוקת מיוחדים. למלם מתוארת כילדה קונפורמיסטית בכך שהיא רוצה תסרוקת "רגילה" כמו לכל הילדים בגן. בסוף הסיפור למלם מחליטה ללכת בדרך שלה ועם התסרוקת שלה ולא להיות כמו כולם.
* וורקנש היא אמה של למלם. היא מתוארת כאמא נחמדה, אמפתית ורגישה לבתה. התכונות של וורקנש באות לידי ביטוי בכך שכאשר למלם רצתה לשנות את התסרוקת שלה, היא ניסתה לדבר אל ליבה ולשכנע אותה שהיא יפה כמו שהיא. היא גם קיבלה אותה עם ההחלטה שלה לשנות את התסרוקת, ועזרה לה לעשות זאת.

== קישורים חיצוניים ==
* [https://www.youtube.com/watch?v=sjWOSghATuk טובה גבייאו-מדהני, כותבת הספר "הצמות של למלם" התארחה בתוכנית "אחד על אחד"], יוטיוב.

== הערות שוליים ==
מעשה בשתי פילות

מעשה בשתי פילות הוא ספר ילדים אודות אמא פילה, ובתה הפילונת שהתחפשו לבני-אדם, ובאו לגור בבית משותף. זהו ספרה הראשון של דיאנה אולארצ'יק, שנכתב במקור באנגלית ותורגם על ידי בעלה, הזמר, אלון אולארצ'יק לעברית. הספר אויר על ידי עינת מגל שמאלי, הוא מיועד לילדים קטנים, ומהווה חומר מחשבה למבוגרים. בנוסף לכך, הספר זכה בפרס בן יצחק לאיור ספר ילדים של מוזיאון ישראל.<ref></ref>

== עלילת הספר ==
עלילת הספר עוסקת באמא פילה, ובתה הפילונת שהגיעו לגור בבית משותף עם בני אדם. הן הגיעו מחופשות, כדי שאף אחד לא ידע שהן פילות, מכיוון שלפילים אסור לגור עם בני אדם. בדרך לשלווה, אמא פילה ובתה פוגשים מכשולים רבים. אך בחשיבה יצירתית, ובחוכמה הן מצליחות להתגבר עליהם וליצור קשר מיוחד עם שכניהן.<ref name=":0"></ref>

== דמויות ==
* אמא פילה - אמא של פילונת, בעלה נהרג על ידי בני האדם. האמא היא אחראית, ודואגת לבתה. מגושמת מעצם היותה פילה.
* פילונת - בתה של אמא פילה, אביה נהרג על ידי בני האדם. היא נתמכת באמה הפילה, ומפחדת מבני האדם. בנוסף לכך, היא מגושמת, כמו רוב הפילים.
* אמא, אבא, ילד ילדה - מתגוררים בבניין אליו הגיעו הפילות. הילד אוהב לשחק עם אחותו בזמנו הפנוי. שובב, יצירתי, והוגה את רעיון פתרון הבעיה ביחד עם אחותו. הילדה בעלת אופי שובב ונמרץ. בנוסף לכך, היא אוהבת לבלות את זמנה הפנוי עם אחיה, ובעיקר אוהבת לעשות צרות. הילדה יצירתית והוגה את רעיון הפתרון ביחד עם אחיה.<ref name=":0" />

== ביקורת על הספר ==
מירי חנוך כותבת בסקירתה בעיתון הארץ במגזין 'עכבר העיר' כי מדובר בסיפור מרענן, "אנושי - פילי, נוגע ללב, קצת שמח וקצת עצוב".

בביקורתה מתארת חנוך את העלילה המסתבכת והולכת, הקשר המיוחד שנרקם בין משפחת בני האדם, לשתי הפילות, הרגשות והמסרים הסמויים "הסיפור העצוב על טבעו המזעזע של האדם, שמשמיד לאט לאט את כדור הארץ ומכחיד את מי שעליו".<ref></ref>

איורי הספר זכו אף הם לשבחים בעיתון הארץ בסקירתה של יעל דר: "הספר 'מעשה בשתי פילות' הוא דוגמה ליחסי גומלין נפלאים בין המילים לציורים". לפי אותה בקורת, המאיירת עינת מגל שמאלי לקחה על עצמה להוסיף אווירה ומידע שלא כתובים בסיפור, והוסיפה הרבה תוכן אסתטי ויצירתיות עד שקשה לדמיין את הסיפור בלעדיו.<ref></ref>

== קישורים חיצוניים ==
*[https://www.am-oved.co.il/מעשה-בשתי-פילות מעשה בשתי פילות], באתר הוצאת עם עובד

== הערות שוליים ==

קטגוריה:ספרי ילדים ונוער
קטגוריה:פילים בתרבות
קטגוריה:ספרים על בעלי חיים
הסוד של פלוריאן

הסוד של פלוריאן הוא ספר ילדים שנכתב על ידי חוה ניסימוב, ומתאר סיפור מנקודת מבט של ילד פולני שמשפחתו מסתירה ילדה יהודייה בביתם. הספר יצא לאור בשנת 2017 על ידי הוצאת טל מאי ספרי ילדים, ואוייר על ידי מריאנה רסקין.

== עלילה ==
מסופר על ילד שובב בשם פלוריאן. לקראת חג המולד, חוזר אביו של פלוריאן בערב עם שק וממנו יוצאת ילדה. הוריו של פלוריאן לוקחים אותו לשיחה ומסבירים לו שזוהי אווה, בת 5, והיא יהודייה. הם מסבירים לו שהם הולכים להחביא אותה בביתם תמורת הכסף שאמה משלמת להם ושזהו סוד כמוס ביותר. לאט לאט פלוריאן מתחבר אל אווה והם משחקים ועוברים ביחד הרפתקאות קטנות בביתם, בעודם מקווים שלא יסתבכו בצרות.<ref name=":0"></ref>

== דמויות עיקריות בספר ==
*פלוריאן (פורק) - ילד פולני נוצרי שובב שגר עם הוריו ואחיו יורק מגויס לצבא. עולמו של פלוריאן משתנה לגמרי עם תחילת המלחמה.
*אווה - ילדה יהודייה שהוריו של פלוריאן הביאו הביתה כדי להסתירה מפני הנאצים. אווה היא ילדה תמימה וקצת פחדנית והיא אוהבת לשחק עם פלוריאן.
*אמא של פלוריאן - אמא של פלוריאן נמצאת בבית ובחלק מהימים יוצאת למכור מצרכים בשוק. היא אישה נחמדה והיא אוהבת את פלוריאן ואת אווה.
*אבא של פלוריאן - עבודתו לא מוזכרת. הוא נמצא בעבודה וחוזר רק בערב. לפעמים כשפלוריאן משתובב יותר מדי הוא מכה אותו בחגורה.
*קמילה - הילדה שפלוריאן מאוהב בה. היא ברחה לכפר של פלוריאן מוורשה משום שסבה הוא יהודי.<ref name=":0" />

== רקע ==
הסיפור מבוסס על חייה של הסופרת עצמה, חוה ניסימוב, שהתחבאה אצל איכרה פולנית בילדותה במהלך השואה. היא התחבאה בבית של מכרה של אחותה של אמא שלה ביחד עם עוד ילדה יהודייה במשך שלוש שנים עד שדודה ודודתה אספו אותה בתום המלחמה.<ref></ref>

== ביקורות ==
הביקורות שיבחו את סגנונה הייחודי, הישיר והפיוטי של חוה ניסימוב, ואת כשרונה להציג את עולמם הפנימי של ילדים: הספר מציג חוויות יומיומיות בעת המלחמה ומצייר הזדהות אותנטית עם גיבוריו.<ref></ref> כמו כן, ציינו את נקודת המבט הייחודית של ילד פולני, ואת הצגתו של עולמם האנושי, המורכב והקשה, של חסידי אומות העולם.<ref></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרים על השואה
קטגוריה:ספרי ילדים ונוער על השואה
המגירה השלישית של סבא

המגירה השלישית של סבא הוא ספר ילדים על השואה מאת ג'ודי טל-קופלמן<ref name=":0" /><ref name=":1"></ref>

== על הסופרת ==
ג'ודי (יהודית) טל-קופלמן, סיימה בהצלחה חוג לפסיכולוגיה באוניברסיטת חיפה, למדה לימודי עיצוב גרפי בבצלאל והוסמכה על ידי החוג לספרות באוניברסיטת בן-גוריון בנגב.

אביה של ג'ודי הוא פרופ' אוריאל טל, וכאשר הייתה בת 19 הוא התאבד. אביה אוריאל היה יליד גרמניה שהוברח לארץ בתחילת מלחמת העולם השנייה, אולי מסיבות אלו בחרה לכתוב ספר דווקא על השואה. הספר נכתב מנקודת המבט של אורי, נכד לניצול שואה שמגלה על עברו של סבא, כמו ג'ודי, שבאותה שנה בה יצא הספר לאור, טסה לברלין לגלות את עברו של אביה. לאחר מכן היא הוציאה שני ספרים נוספים: "השד מברלין" (שעוסק מפורשות ומתעמק בעברו של אביה) ו"החלילן".<ref></ref><ref></ref>

== דמויות ==
* אורי - דובר הספר, ילד קטן שלומד על השואה
* סבתא ג'ניה - סבתא של אורי, אוהבת לפנק את אורי ולהביא לו הרבה מתוק.
* סבא יודה - סבא של אורי, ניצול שואה, החביא חפצים מהעבר שלו במגירה השלישית בחדר העבודה שלו.
* אנה - אחותו הקטנה של סבא, לא נוכחת בסיפור בהווה אך סבא מדבר עליה בהקשר לעברו<ref name=":1" />

== עלילת הספר ==
בכל חופשה אורי נוסע למקום האהוב עליו, ביתם של סבא יודה וסבתא ג'ניה. שם הוא יכול לבלות בלי ההורים או אחותו, לשחק עם חברו הטוב ביותר סבא יודה, ולאכול עוגיות ושוקו שסבתא ג'ניה מכינה.

החדר האהוב על אורי בבית הוא חדר העבודה של סבא, אך באותו החדר יש גם את הדבר היחיד בבית שלאורי אסור לגעת בו- המגירה השלישית של סבא. יום אחד אורי מוצא את המפתח למגירה, ודרכה מגלה על העבר של סבא בשואה ובגטו ועל המשפחה של סבא שנספתה בשואה.<ref name=":1" />

== ביקורות ופרסים ==
הספר זכה לביקורות חיוביות רבות, פרס זאב לספרות ילדים<ref></ref> ואף זכה פעמיים בתחרות "מצעד הספרים".<ref name=":0"></ref>

== הערות שוליים ==

קטגוריה:ספרי ילדים ונוער בעברית
קטגוריה:ספרים על השואה
קטגוריה:ספרי ילדים ונוער
קטגוריה:ספרי ילדים ונוער על השואה
אהבה בין הדקלים

אהבה בין הדקלים הוא ספר לילדים ולנוער. הספר נכתב על ידי סמי מיכאל לראשונה בעברית. הסיפור מתרחש בבגדד של 1947 ומסופר מנקודת מבטם של לואיז וסעיד.

== תקציר העלילה ==
הספר "אהבה בין הדקלים" מספר את סיפור האהבה הלא צפוי בין סעיד, תלמיד תיכון יהודי שמרבה להיכנס לצרות, ללואיז, נערה יהודייה ומפונקת בת למשפחה עשירה. במקביל לסיפור האהבה, עולה האנטישמיות בבגדד ומצבם של היהודים מידרדר. סעיד וחבורתו מתגייסים למחתרת "ההגנה" ומוצאים את עצמם במצבים שונים ומפתיעים. לבסוף מחליטה החבורה לצאת למסע עלייה לארץ ישראל. חבורתו של סעיד נתקלת בתנאים קשים יותר מהמצופה, ולכן הם מחליטים לחזור לבגדאד. אחרי זמן קצר, סעיד מחליט לצאת לבדו למסע לעבר ארץ ישראל.

במקביל לכך מגיעים לואיז אמה לביתו של "אבו סלים" איש עשיר כקורח וחבר טוב של סבה של לואיז. סבה של לואיז מחליט להישאר בבגדאד האנטישמית כדי לייצב את עסקיו ולשמור על רכושו. אמה של לואיז נישאת ל"אבו סלים". סבה של לואיז רואה כי אין זו אפשרות עוד להישאר בבגדאד ומשתמש בחתונה של הבת שלו כתירוץ לצאת מהעיר.

לבסוף בדרכו לישראל מגיע סעיד לבית קברות סמוך לביתו של "אבו סלים" שם פוגש את משרתת ביתו פהימה. פהימה מביעה בפניו את אהבתה והוא מקבל אותה בחיוב. ערב טיסתם של פהימה וסעיד לישראל מגיעה לואיז לבית הקברות בחיפושיה אחר סעיד. היא נכנסת לביתן בו ישן סעיד ואף פוסעת צעדים אחדים ממנו אך בידיעה שלעולם לא יוכלו להיות ביחד היא עוזבת את הביתן וחוזרת לביתו של "אבו סלים".<ref name=":0"></ref><ref></ref>

== רקע היסטורי ==
בשנת 1933 מצבם של היהודים בעיראק הידרדר והחלה תעמולה אנטישמית ונאצית במדינה. מצבם של יהודי עיראק המשיך להידרדר, וב-1941 הגיע לשיא. לאחר שהבריטים השתלטו מחדש על עיראק התחיל הפוגרום ביהודי בגדד בשם הפרהוד, שבמהלכו נרצחו 179 יהודים, 2,118 נפצעו, 242 ילדים היו ליתומים ונבזז רכושם של כ-50,000 יהודים. בשנת 1945 חוקק חוק שהגביל משמעותית את זכויות היהודים בעיראק. בעקבות אירועים אלו, הואצה התפתחותה של הציונות בעיראק אשר הייתה מחוץ לחוק והוקמה המחתרת הציונית, אשר פעלה להעלאת יהודי עיראק לארץ ישראל.

== דמויות ==
* סעיד - אח של נאג'י, מאוהב בלואיז<ref name=":0" />
* לואיז - אחות של אדואר, מאוהבת סעיד
* אפרים - חבר של סעיד
* ג'מיל - חבר של סעיד
* פהימה - משרתת, מאוהבת בסעיד אך הוא לא אוהב אותה
* סבא - סבא של לואיז ואדואר, מיליונר
* נאג'י - אח של סעיד, נמצא במחתרת
* אמא - אמם של לואיז ואדואר
* אדואר - אח של לואיז

== הערות שוליים ==

קטגוריה:ספרי סמי מיכאל
חיילי עופרת

חיילי עופרת, הוא ספר אוטוביוגרפי מאת הסופר אורי אורלב. הספר יצא לאור לראשונה בשנת 1956 ומתאר את קורות חייו של הסופר ושל אחיו בתקופת מלחמת העולם השנייה.<ref name=":0"></ref>. 

הספר תורגם לשמונה שפות: אנגלית, איטלקית, גרמנית, הולנדית, אלבנית, סינית, ספרדית וטורקית.

== תמצית העלילה ==
הספר "חיילי עופרת" מגולל את סיפורם של יורק וקאז'יק, שני אחים יהודים בתקופת השואה, אשר חווים את אירועי מלחמת העולם השנייה בפולין, שנכבשה על ידי גרמניה הנאצית.

ילדותו של יורק, ילד יצירתי בעל דמיון פורה ואהבה לספרים, נהרסת כאשר פורצת מלחמת העולם. החיים בגטו, היו קשים מאוד לשני האחים - לא היה מבוגר, שיעזור להם וישמור עליהם ברוב שעות היממה. בנוסף, נאלצו השניים להתמודד עם המראות והסיטואציות הקשות, שהיו אופייניים לחיים בגטו וקשים להכלה, במיוחד לילדים צעירים. הספר מתאר את התמודדותם עם חיים קשים אלה. דמיונו של הילד יורק, שהמציא סיפורים ומשחקים לשניהם, אפשר לשניים להרים ראש בנקודה הנמוכה ביותר בחייהם - תקופת השואה.<ref name=":0" />

== דמויות ראשיות ==
* יורק אורלובסקי - בן 11, האח הבכור במשפחת אורלובסקי. ילד בעל דמיון פורה, אוהב לקרוא ולשחק במשחקי הרפתקאות יחד עם אחיו הצעיר. בעזרת הדמיון והמצאת המשחקים, הצליח יחד עם אחיו לשרוד את התקופה הקשה הזו. הם נשארו שני ילדים לבד בגטו, הואיל ואמו נפטרה בגטו ואביו גויס כרופא לצבא הפולני. יורק הבן הבכור, מרגיש אחראי ומחויב לאחיו הצעיר ודואג לו כהורה, אף שהוא עדיין ילד בעצמו.
* קאז'יק אורלובסקי - האח הצעיר במשפחת אורלובסקי. תמיד צמוד לאחיו יורק, שניהם אוהבים לשחק במשחקי הרפתקאות, שיורק האח הגדול ממציא, ועל ידי כך הם מצליחים לשרוד ולעבור את המלחמה, עד לשחרור על ידי האמריקאים.
* זופיה - האם, חלתה כתוצאה מהתנאים הקשים ששררו בגטו וקיבלה זיהומים קשים בגוף. אושפזה ולאחר מכן נפטרה.
* מקסימיליאן - האב, הוא רופא אשר גויס לצבא הפולני ומאז לא מוזכרת דמותו בסיפור.<ref name=":0" />

== רקע ביוגרפי ועיבוד ==
יורק הוא למעשה אורי אורלב הצעיר, שחווה את מוראות השואה יחד עם אחיו בפולין הכבושה.<ref></ref><ref></ref><ref name=":0" /> בספר, מציג הסופר את נקודת מבטו, כילד פולני ֿשנשלח למחנה ריכוז עם אחיו.<ref name=":0" /> המהדורה הראשונה של הספר פורסמה תחת שמו של אורלב לפני עברות, בשם א. אורלובסקי.

בשנות השישים של המאה העשרים בוים הספר לסרט בצבעי שחור לבן עבור הטלוויזיה הישראלית, בהשתתפות שני בניו של השחקן שמוליק סגל, האחים עמיחי עמי סגל (ששיחק בסדרה דני וגיל) וגורי סגל (ששיחק בסרטים 8 בעקבות אחד, זוהר, שירת בלהקת הנח"ל ובתיאטרון צה"ל, ושיחק בתיאטרון חיפה ובתיאטרון ב"ש) .<ref></ref> 

בשנת 2014, בוים הספר לסרט בצבעי שחור לבן עבור הטלוויזיה הישראלית על ידי הבמאית אלה שחף.<ref></ref><br />

==קישורים חיצוניים==
* 

== הערות שוליים ==

<br />
קטגוריה:ספרים בעברית
קטגוריה:אוטוביוגרפיות עבריות
קטגוריה:ספרים שעובדו לסרטים
קטגוריה:ספרים על השואה
קטגוריה:ספרי ילדים ונוער על השואה
זאהי איברהים חדאד

ד"ר זאהי איברהים חדאד (7 בפברואר 1895–1964) היה רופא ערבי, עסק במניעת מחלות זיהומיות ומדבקות בפלשתינה, כיהן כנשיא הסתדרות הרופאים הערביים בארץ ישראל, ונשיא הליגה הערבית למלחמה בשחפת.

==ביוגרפיה==
חדאד נולד ב-1895, רופא ערבי, בוגר האוניברסיטה האמריקנית בביירות.

בשנת 1918 שירת בצבא האימפריה העות'מאנית ומאוחר יותר אצל הבריטים.

===במנדט הבריטי===
באמצע שנת 1920 חדאד מונה לרופא ממשלתי. בסוף 1920 הועבר לקנטרה בתור רופא הרכבת והקרנטינה. בשנת 1923 הועבר לחיפה כרופא הרכבת והקרנטינה. בשנת 1931 הועבר לשכם ובשנת 1934 הועבר ליפו.

חדאד התקדם למשרה בכירה במערך שירותי הרפואה של המנדט הבריטי, עסק במניעת מחלות זיהומיות ומדבקות בפלשתינה.

הוענק לחדאד תואר חבר (MBE – Member) על ידי מסדר האימפריה הבריטית.

זאהי איברהים חדאד היה בעל רישיון מספר 688.

חדאד כיהן כנשיא הסתדרות הרופאים הערביים בארץ ישראל, ונשיא הליגה הערבית למלחמה בשחפת.

== קישורים חיצוניים ==
* [https://www.youtube.com/watch?v=pDRB5ckZYcs&list=TLIMePd8VEQAM#t=252 המסע הבינלאומי למלחמה בשחפת מגיע לישראל], יומני כרמל נובמבר 1949 <small><small>(התחלה 4:12)</small></small>

==הערות שוליים==

קטגוריה:בוגרי האוניברסיטה האמריקנית בביירות
קטגוריה:רופאים ערבים
קטגוריה:רופאים ארץ-ישראלים
קטגוריה:פעילי הליגה למלחמה בשחפת
קטגוריה:ילידי 1895
קטגוריה:נפטרים ב-1964
בנצי (ספר)

בנצי (באנגלית: Elmer) הוא ספר ילדים, הראשון מסדרת הספרים "בנצי" שמדברת על קבלת השונה, האחר והמיוחד. הסדרה כולה נכתבה ואוירה על ידי דייוויד מק-קי, סופר ומאייר בריטי. הספר המקורי פורסם בשנת 1968, ופורסם מחדש בשנת 1989. הסדרה תורגמה ליותר מ-50 שפות. הגרסה העברית הוצאה לאור על ידי "עם עובד" הוצאת ספרים, בשנת 1995, והספר תורגם על ידי אברהם יבין.

== תקציר העלילה ==
בנצי הוא פיל שונה משאר הפילים, אשר טלאים צבעוניים מעטרים את גופו. הוא המצחיק שבעדר ואהוב על כולם, ולמרות זאת הוא חושש שהשוני שלו הוא דבר רע, ובכל פעם כשאחד הפילים צוחק מבדיחה שבנצי מספר, הוא חושש שהפיל צוחק עליו. בנצי יוצא למסע בו יצבע את עצמו באפור כדי להראות כמו שאר הפילים, להיות רגיל, וכשהוא חוזר לעדר אף אחד מהפילים לא מזהה אותו. הוא רואה שכולם עצובים, ואף פיל לא מחייך, ומחליט לעשות תעלול. רק אז העדר מזהה שזהו בנצי. בעודם צוחקים, מגיע ענן גשם, ושוטף את הצבע האפור מגופו, וכך חוזר להיות בנצי הצבעוני. הוא מגלה שהשוני שלו הוא מה שהופך אותו למיוחד, וזה לא דבר רע, ולומד להבין ולקבל את השוני שלו.<ref></ref>

== עיבודים בתיאטרון ==
ב-2004 הוציאה קבוצת התיאטרון "התיאטרון שלנו" עיבוד לספר בנצי. הוא זכה לפופולריות רבה, אך גם לביקורת על כך שהמחזה הפך על פניו את מסר הסיפור על ידי עיצוב סיום שונה.

== הערות שוליים ==

קטגוריה:ספרי 1968
קטגוריה:ספרי 1989
קטגוריה:ספרים בריטיים
קטגוריה:ספרי ילדים ונוער
קטגוריה:ספרים שעובדו לבמה
לא כמו כולם

לא כמו כולם הוא ספר לילדים ונוער מאת אורה קרופיק<ref name=":0"></ref> המספר על ילדה בשם שירה, שמנסה להשתלב בכיתה החדשה אליה הגיעה. הספר יצא לאור בשנת 2018 בהוצאת דני ספרים.
== תקציר העלילה ==
שירה היא ילדה שהגיעה מבאר שבע ליישוב חדש ששמו לא מוזכר בספר עם הוריה, אחותה רוני ואחיה מיתר בעקבות זה שאביה מצא שם עבודה טובה. היא מצטרפת לכיתה חדשה ד1, שם המורה משיבה אותה ליד נטע, ילדה שקטה ומופנמת, שכל שאר הילדים בכיתה מציקים לה ולא מקבלים אותה. הספר מסופר מנקודות המבט של שירה ושל נטע, ועלילת הסיפור עוסקת בניסיונותיה של שירה להשתלב בסביבתה החדשה, במאמציה להיות מקובלת על אף החברות שלה עם נטע, ובמאבקה של נטע להסתדר בכיתה בה הנחמה היחידה שלה היא שירה, שמקבלת אותה כמו שהיא.<ref></ref>

במהלך העלילה מסתבר שלנטע יש תסמונת אספרגר, הגורמת לה להתנהג בדרכים שונות מרוב האנשים, אך היא מסרבת לעבור לכיתה מיוחדת כדי לא לעזוב את שירה. לאחר ששאר ילדי הכיתה מבינים את הקשיים של נטע, הם סוף סוף מקבלים אותה כשווה.<ref name=":0" />

== הדמויות הראשיות ==
* שירה - הגיעה מבאר שבע עם הוריה, אחיה מיתר ואחותה רוני. היא מתעניינת בשירה, ריקוד, וקריאת ספרים. בסיפור היא מנסה ככל יכולתה להסתגל למקום החדש ולהיות מקובלת בכיתתה תוך כדי שהיא חברתה של נטע, הילדה הכי לא מקובלת בכיתה.
* נטע - יושבת ליד שירה, אינה מקובלת בכיתתה, עד ששירה מגיעה לכיתה ומתחברת איתה. היא מתעניינת בתחום החלל, אך גם מאוד רגישה לקולות חזקים ומתקשה להתחבר עם אחרים. הוריה מנסים לעזור לה, ואף על פי שאחיה עומר מציק לה, חברו דור גם כן מנסה לעזור לה.<ref name=":0" />

== ביקורות ==
הביקורות שיבחו את הספר הן בתוכנו והן בצורתו: הן ציינו שהסופרת מצליחה לתאר באופן מעמיק את עולמן הרגשי של שתי גיבורות הסיפור ולהציף את הבעיות החברתיות שהן מתמודדות איתן.<ref name=":1" /> הוא מטיב לתאר את עולמם הסבוך של אינטראקציות חברתיות אצל ילדים. הסופרת מתארת היטב את נבכי נשמתם של הגיבורים ומעבירה דרך ספרה מסר של אחווה, חיבור וכבוד לשונה.<ref name=":2"></ref> הביקורות גם שיבחו את צורת הכתיבה בה נכתב הספר: הן ציינו שהספר קריא מאוד, כתוב בשפה זורמת, בהירה ואותנטית,<ref name=":2" /> בכתיבה כנה ומרגשת.<ref name=":1"></ref> הוא מייצר סקרנות והתרגשות אצל הקורא לכל אורכו. הספר אמנם פונה לילדים אך מומלץ לקריאה גם להורים ולמחנכים.<ref name=":2" />

== הערות שוליים ==
בויאן דובלביץ'

בויאן דובלביץ (בסרבית: Бојан Дубљевић; נולד ב-24 באוקטובר 1991 בניקשיץ', הרפובליקה הסוציאליסטית של מונטנגרו, הרפובליקה הפדרלית הסוציאליסטית של יוגוסלביה) הוא כדורסלן מונטנגרי המשחק בקבוצת ולנסיה מליגת ה-ACB והיורוליג ובנבחרת מונטנגרו.

==קריירת מועדונים==
דובלביץ' התחיל את הקריירה המקצוענית שלו בעונת 2009/2010, בהיותו שייך לקבוצת בודוצ'נוסט פודגוריצה אך משחק כמושאל בקבוצת לובצ'ן צטיניה, שתיהן מארץ הולדתו, מונטנגרו. לפני כן שיחק בקבוצת נוער בעיר הולדתו, ניקשיץ'. לובצ'ן שיחקה אז בליגה הבלקנית ובליגת העל המונטנגרית. בשתי הליגות הגיעה הקבוצה לגמר הפלייאוף והפסידה, במסגרת הארצית לבודוצ'נוסט ובמסגרת האזורית ללבסקי סופיה. דובלביץ' שימש בעונה זו כשחקן משלים חשוב חרף גילו הצעיר (18), ואף הרוויח אזכור של כבוד בבחירות לחמישיות העונה בליגה המונטנגרית. בהפסד לבודוצ'נוסט בגמר המקומי קלע 8 נקודות ללא החטאה.

בעונה הבאה חזר דובלביץ' מההשאלה, לבודוצ'נוסט, הקבוצה המובילה במונטנגרו. בעונתו הראשונה שיחקה הקבוצה בליגה האדריאטית וביורוקאפ, כשדובלביץ' מקבל לראשונה הזדמנות במסגרת כלל-אירופית. בעונה זו קיבל דובלביץ' הזדמנויות מועטות יחסית. בעונה הבאה הפך לשחקן מרכזי, כאשר הוא מעמיד ממוצעים של 18.3 נקודות ו-7.4 ריבאונדים למשחק בליגה האדריאטית ו-11.5 נקודות ו-5.5 ריבאונדים ביורוקאפ. בשתי עונות אלו הפסידה בודוצ'נוסט בחצי גמר פיינל פור הליגה האדריאטית, ב- לפרטיזן בלגרד וב- למכבי תל אביב. בעונתו השנייה של דובלביץ' ביורוקאפ, , הצטרף לקבוצה לתקופה קצרה בעקבות שביתת השחקנים ב-NBA ניקולה ווצ'ביץ', והקבוצה הגיעה עד רבע הגמר. במשחק הראשון ברבע הגמר, מול ולנסיה, נבחר דובלביץ' למצטיין המחזור ביורוקאפ כשהוא מוביל את קבוצתו לניצחון על הפייבוריטית מספרד עם מדד משוקלל של 25 נקודות. במשחק השני בלט גם כן, אך קבוצתו הפסידה בהפרש גדול והודחה. בסיום העונה נבחר לחמישייה השנייה של העונה ביורוקאפ.

בעונה הבאה חתם דובלביץ' בוולנסיה לשלוש שנים, כשחקן צעיר עם פוטנציאל, שגם בלט נגד הקבוצה בעונה שעברה. בעונת הבכורה שלו קלע 13.3 נקודות למשחק והוריד 4.8 ריבאונדים במפעל היורוקאפ. משחקו ויכולתו בגיל צעיר במיוחד הקנו לו את פרס הכוכב העולה של היורוקאפ לעונת . בעונה זו הגיעה ולנסיה עד חצי הגמר האירופי, בו הפסידה לאלופה שבדרך, לוקומוטיב קובאן, ובמסגרת המקומית הודחה ברבע גמר הפלייאוף על ידי סראגוסה באסקט.

בעונת שמר דובלביץ' על ממוצעים דומים ויכולת גבוהה, כאשר במסגרת המקומית קבוצתו, בה בלטו בעונה זו ג'סטין דולמן ופאו ריבאס, מפסידה בחצי גמר הפלייאוף ובחצי גמר הגביע לברצלונה. ביורוקאפ זכתה ולנסיה בגביע לאותה עונה, כשדובלביץ' מתעלה בחצי הגמר נגד ניז'ני נובגורוד וזוכה בפעם השנייה ברציפות בפרס הכוכב העולה של העונה.

את העונה הבאה התחילה ולנסיה ביורוליג, שם הודחה בשלב הבתים כשדובלביץ' מוביל את הקבוצה בנקודות למשחק עם 15.5 בשמונה משחקים. הקבוצה נשרה ליורוקאפ שם הודחה ברבע הגמר. במסגרת המקומית הפסידה ולנסיה בהובלת דובלביץ', סם ואן רוסום וולדימיר לוצ'יץ' לריאל מדריד וברבע גמר הגביע לברצלונה. בעונת לא העפילה ולנסיה לפלייאוף על אף שצברה רצף של 12 ניצחונות רצופים בשלב הבתים הראשון והשני. גם במסגרות המקומיות נחלה הקבוצה הצלחה מועטה כשהודחה בשלבים המוקדמים של הנוקאאוט.

==קריירה בינלאומית==

==קישורים חיצוניים==

* 

==הערות שוליים==

קטגוריה:מונטנגרו: אישים בספורט
קטגוריה:כדורסלני בודוצ'נוסט פודגוריצה
קטגוריה:כדורסלני ולנסיה
קטגוריה:בחירות דראפט של מינסוטה טימברוולבס
קטגוריה:מונטנגרים שנולדו ב-1991
סבתא סורגת (ספר)

סבתא סורגת הוא ספר ילדים, שנכתב על ידי הסופר והמתרגם אורי אורלב, ואויר על ידי המאיירת אורה איתן. הספר יצא לאור בשנת 1981, בהוצאת מסדה.

הספר נתפס כסיפור עם מוסר השכל - קבלת השונה, החריג שיש לקבלו כשווה בן שווים בחברה;<ref name=":0" /> סיפור המשמש כאליגוריה על השואה, הואיל והמחבר הוא ניצול שואה;<ref name=":2"></ref> סיפור המוגדר כסיפור פנטסטי<ref name=":2" /> (מונח בסוגה הספרותית המתאר תופעות, התרחשויות, אירועים המתוארים ביצירה ספרותית, ואינן ניתנים להסבר בהתאם לחוקי המציאות המוכרת<ref></ref>).

== תקציר העלילה ==
העלילה מספרת על סבתא זקנה, המגיעה לעיר חדשה ללא רכוש, פרט לזוג מסרגות וחוטים. לאור העובדה, שאין בידיה רכוש, היא סורגת לעצמה בית, וילונות, רהיטים, שטיח ועוד. לאחר מכן, כדי לא להיות לבד, היא סורגת בנוסף גם זוג נכדים.

הבעיה מתעוררת, כאשר אף לא מוסד אחד, מוכן לקבל את נכדיה הסרוגים - לא בתי הספר, לא העירייה ולא הממשלה. אשר על כן, מחליטה הסבתא לפרום את כל עבודתה ולהתחיל מחדש במקום אחר, עם אנשים חדשים ונחמדים שיסכימו לקבל את נכדיה כפי שהם.<ref></ref>

== דמויות ==
* הסבתא - סבתא יושבת על אבן ובידה זוג מסרגות ומקל נדודים. לאחר שסרגה לעצמה בית, וילון ושטיח וכן זוג נכדים, היא יוצאת לדרך,<ref name=":2" /> ומגיעה לעיר קטנה,<ref name=":0" /> ומקווה שיקבלו את נכדיה הסרוגים לבית הספר. הסבתא היא הדמות המציאותית.<ref name=":2" />
* הנכדים הסרוגים - אנשי העיר אינם מוכנים לקבלם, ולכן פורמת הסבתא את שסרגה.<ref name=":2" />

== ביקורות ==
מבקרים כתבו שזה ספר בשפה גבוהה שכל ילד צריך לקרוא.<ref name=":0"></ref>

הספר מתאים לשכבת הגיל בכיתות ב׳-ד׳.<ref></ref>

== עיבודים בקולנוע ובתיאטרון ==
"סבתא סורגת סיפורים" - הצגה של "תיאטרון הקרון"<ref name=":1"></ref> (תיאטרון בובות), המבוססת על הספר. זוכת פרס הצגת השנה לילדים ופרס עיצוב בובות ואביזרי במה בתחרות פרס הבמה להצגות ילדים 2006.

==קישורים חיצוניים==
* 

== הערות שוליים ==

קטגוריה:ספרי 1981
קטגוריה:תיאטרון בובות
קטגוריה:ספרי ילדים ונוער
קטגוריה:ספרים שעובדו לבמה
קטגוריה:ספרי אורי אורלב
איך מתחילים אהבה

איך מתחילים אהבה הוא ספר מאת נאוה סמל, שיצא לאור בשנת 2006, על ידי הוצאת ידיעות אחרונות וספרי חמד .<ref></ref> הספר תורגם לגרמנית, איטלקית, צ'כית וסלובקית.

הספר הוא אוסף סיפורי אהבת נעורים קצרים, וכל סיפור בספר מיוחד במינו ומבטא נקודות מבט על אהבה בדרכים שונות, פעם חיוביות פעם שליליות. הספר מיועד לבני נוער.

== תקציר הסיפורים ==
=== הפוסטר של אלביס ===
המספרת התאהבה ממבט ראשון במייקי, הילד האמריקאי החדש בשכונה. היא ניסתה להסתיר זאת מכיתתה בכך שהציקה וצחקה לו כל הזמן.<ref name=":0"></ref>

=== נשיקת החמור ===
המספר משתתף בהצגה 'חלום ליל קיץ' מאת שייקספיר ורצה להיות בתפקיד החמור. אהובתו, לירה, בעלת הצחוק העדין כמו מיתרים, שיחקה את טיטניה, והייתה צריכה לנשק את החמור בסוף ההצגה.<ref name=":0" />

=== צנחן על הגדר ===
הסיפור מתרחש בתקופת קום המדינה. הכל מתחיל כשהצנחן האנגלי, ג'ורג', נחת על הגדר הגדולה במושבה. תמרה, נערה צעירה, הייתה היחידה שטיפלה בצנחן והתעקשה על כך למרות ההתנגדות, האיומים של המושבה והדברים הרעים שנאמרו לה.<ref name=":0" />

=== מכתב אהבה ===
המספר, דידי מאוהב בטל, ילד בכיתה מעליו. דידי רוצה לכתוב לטל מכתב אהבה, ומבקש מסבתו עזרה. דידי הוא הומו והוא פוחד לגלות את זה להורים שלו. הוא פחד שהם לא יקבלו אותו, אך סבתו כן קיבלה אותו כמו שהוא. בסוף הסיפור הוא מבין שלא משנה לו אם יקראו לו בשמות גנאי.<ref name=":0" />

=== איך מתחילים אהבה ===
המספר, אוהב המחשבים הלומד בכיתת מחוננים. הוריו התגרשו והוא מתקשה לבחור למחשב שלו, צפניה, בית מבין השניים. אז הוא לוקח אותו ממקום למקום. הוא משתתף עם חבריו, תום 48 וגיל 304, בטורניר המדע. הוריו הלכו ביחד לטורניר, ומאז הוא לא מטריד את עצמו לגבי אהבתם של הוריו.<ref name=":0" />

=== הולך על הירח ===
המספרת אוריק (ליאור), יודעת סוד כמוס ביותר. היא החברה הטובה ביותר של אריק (אריה). אביו נפטר, ואסור לה לגלות זאת לאריק.<ref name=":0" />

=== הביישן ===
המספר, ליעד, רוצה מאוד להתאהב במישהי ושהיא תאהב אותו בחזרה, אך הוא מאוד ביישן ולא יודע איך לעשות את הצעד הראשון. הוא לא מסוגל להתחיל עם בנות, הוא מפחד ואין לו אומץ. אמו כל הזמן מנסה לעודד אותו ולפעמים נותנת לו עצות. מאז שהאב עזב, היא מנסה למצוא בן זוג חדש.<ref name=":0" /><br />

== פרסים ==
הספר זכה בפרס איגוד החינוך והמדע בגרמניה GWE. פרס "פטר קורא". הספר צוין כ'הטוב ביותר לצעירים' בגרמניה בחודש אוקטובר 2010.

ביוני 2010 זכה הספר גם בפרס הרדיו הגרמני.

== ביקורות==
הביקורות והכתבות על הספר מתארות את הספר לחיוב, ומחמיאות לכותבת. הן מציינות שהספר מתאים לכל הגילאים, ומתאר את ההתאהבות הראשונה ואת כל התחושות העוברות בראש באותה עת. בנוסף לכך, הביקורות ציינו שהמחברת מסוגלת לשחזר את כל התחושות של האהבה הראשונה על אף שהיא כבר לא צעירה.<ref></ref>

== הערות שוליים ==

קטגוריה:ספרי נאוה סמל
קטגוריה:ספרי ילדים ונוער בעברית
קרנפים לא אוכלים פנקייק

קַרְנַפִּים לֹא אוֹכְלִים פַּנְקֵיְיק (באנגלית: Rhinos do not eat pancakes) הוא ספר ילדים, מאת הסופרת הבריטית אנה קמפ (Anna Kemp) והאיורים נעשו על ידי המאיירת שרה אוגילוי (Sara Ogilvie). הספר ראה אור בישראל בשנת 2012, בהוצאת כנרת זמורה-ביתן ותורגם לעברית על ידי שהם סמיט ואמנון כץ. בנוסף לתרגום לעברית, הוא תורגם גם במדינות שונות לשפות רבות, ביניהן צרפתית, ערבית, ספרדית ועוד.

בשנת 2013, נבחר הספר ל״מצעד הספרים של משרד החינוך הישראלי״,<ref></ref> במסגרת ספרים המוצעים לכיתות א׳-ג׳,<ref></ref> והפך פופולרי מאוד. יתרה מכך, הומלץ הספר על ידי ״המרכז הישראלי לביבליותרפיה - ה-מילה״, במסגרת הנושא ״יחסים במשפחה״, יחד עם ספרים נוספים כמו: ספר הפילפילים/ אלונה פרנקל ; אבא עושה בושות/ מאיר שלו ועוד.<ref></ref>

== תקציר העלילה ==
הספר מספר את עלילותיה של דייזי הקטנה, שבניחותא נכנס לביתה קרנף סגול, בעת שאכלה ארוחת בוקר, שכללה פנקייק. הקרנף לקח נגיסה גדולה מהפנקייק שלה ואכל.

דייזי ניסתה לספר על כך להוריה, אולם תשובתם הייתה, שזה לא ייתכן, הואיל וקרנפים לא אוכלים פנקייק.

לפיכך, החליטה דייזי שבמקום לספר להורים, היא תנסה לדבר עם הקרנף. במשך הזמן, הפכו השניים - דייזי והקרנף הסגול לחברים טובים. זה התבטא בכך, שהיו משוחחים ומדברים ביניהם, מבשלים ומשחקים יחד.

== הדמויות הראשיות ==
דייזי הילדה מרגישה שהוריה לא מקשיבים לה, כאשר היא רוצה לספר להם משהו. לפיכך, היא נאלצת להתמודד לבד עם הבעיה שהתעוררה, כניסה של קרנף סגול ענק לביתם הנוגס מהפנקייק שלה. הקרנף הופך לחברה הטוב. היא משחקת איתו, מבשלת איתו והם משוחחים אחד עם השני.<ref name=":0" />

הקרנף הסגול הענק הופך לחברה הטוב של דייזי, הוא ממלא את הבדידות שבה היא נמצאת.<ref name=":0" />
== ביקורת ==
הספר "קרנפים לא אוכלים פנקייק" נחשב דוגמה לסגנון חדשני בספרות ילדים, הסיפור הוא מודרני, הדן בבעיות חיי היום-יום של המשפחה, ובתקשורת בין הורים לילדים בפרט.<ref name=":1"></ref> העלילה מנסה להעביר מוסר השכל - אין לזלזל בילדים, וחשוב להקשיב להם. הספר עוסק בפער השפה הקיים לעיתים בתוך המשפחה, בין המבוגרים לילדים, ובצורך לגשר על הפער הזה.<ref></ref>

הסיפור מתרחש בסביבתו הקרובה של הילד, מתאר מסע פרטי לגילוי העולם הקרוב ומסתיים בחזרתו הביתה בשלום. למרות אווירת ההרפתקנות המופיעה בספר, אין בו שום סכנות ממשיות ואין תיאור של חוויות עצובות. להפך, הסיפור נחשב מצחיק ומלא הפתעות.<ref name=":1" />

הביקורות ציינו את איכות האיורים שבספר כ"מלאי תנועה וחיים", התורמים לחן ולחיוך, שמעורר הספר אצל הילדים אולם גם אצל המבוגרים.<ref name=":0" />

== קישורים חיצוניים ==

*[https://www.booktrust.org.uk/book/r/rhinos-dont-eat-pancakes/ Rhinos Don't Eat Pancakes], BookTrust

== הערות שוליים ==

קטגוריה:ספרי ילדים ונוער
קטגוריה:ספרים בריטיים
קטגוריה:ספרים על בעלי חיים
קטגוריה:קרנפים בתרבות
בתוך הבונקר של היטלר: 14 הימים האחרונים

בתוך הבונקר של היטלר (בגרמנית: Der Untergang: Hitler und das Ende des Dritten Reiches) הוא ספר ביוגרפי, שנכתב על ידי יואכים פסט. הספר יצא לאור לראשונה בשנת 2002 בגרמנית ויצא לאור בעברית בשנת 2006.<ref name=":0"></ref>

== תקציר העלילה ==
ספרו של יואכים פסט, "בתוך הבונקר של היטלר", הוא מתווה היסטורי במהותו. הוא משמש כשרטוט ראשוני להבנת התמונה הכוללת של הימים האחרונים של אדולף היטלר. הספר עוקב אחר כיבוש ברלין על ידי בעלות הברית ואחר השיגעונות ההולכים וגוברים של דיירי הפיהררבונקר ושאר אזרחי ברלין.

במהלך הספר, מוצגות אסטרטגיות המלחמה של שני הצבאות, משחקי הפוליטיקה המתרחשים בין דיירי הבונקר וגנרלים שונים והניסיונות של ממשלת גרמניה להעלאת המורל. המורל בברלין היה כל כך נמוך והמחשבה להתאבד הייתה כל כך נפוצה שאחד משוכני הבונקר תיאר את עצמו כ"דייר בחדר מתים" שבו התחזו הגוויות לבני אדם חיים. כמו כן, בשל מצב הרוח הירוד שתו הדיירים לשוכרה וצחנת האלכוהול שרתה בבונקר.

בספר מדובר גם על היטלר עצמו. מתוארים בו התקפי הזעם שלו, התדרדרות מצבו הבריאותי, אי אמונו בעולם ורצונו להתאבד ולהרוג את כלבתו בלונדי וגוריה על מנת שלא יילקחו בשבי על ידי הסובייטים. בעקבות אי אמונו באזרחי ברלין וביושבי הבונקר, שרבים מהם הוצאו להורג, על מצבתו הורה לכתוב "נפל קורבן לגנרלים שלו".<ref name=":0" />

== עיבוד ==
בשנת 2004, יצא בגרמניה סרט בשם "Der Untergang" המבוסס על הספר. כשנה לאחר מכן, בשנת 2005, יצא הסרט בישראל בשם "הנפילה". לאחר יציאתו, צבר הסרט פופולריות רבה וזכה בשלושה פרסי הקולנוע הבווארי. בנוסף, הסרט גם זכה להיכלל בין 250 הסרטים הטובים בכל הזמנים של IMDb והועמד לפרס האוסקר בקטגוריית הסרט הזר הטוב ביותר.

== ביקורת ==
הפרופסור האמריקאי להיסטוריה צבאית ג'פרי ואורו הגיב לספרו של יואכים פסט ואמר כי "בתוך הבונקר של היטלר" העלה את הרף למחקר להבנת ימיו האחרונים של הרייך השלישי.<ref></ref>

== הערות שוליים ==

קטגוריה:ספרים גרמניים
קטגוריה:ספרים ביוגרפיים
קטגוריה:אדולף היטלר בתרבות
קטגוריה:ספרים שעובדו לסרטים